PATVIRTINTA

Lentvario lopšelio-darželio „Svajonėlė”

 direktorės 2019 m. rugsėjo 12 d. įsakymu Nr. V-39

**LENTVARIO LOPŠELIO-DARŽELIO „SVAJONĖLĖ“**

**VAIKŲ UGDOMŲ PAGAL IKIMOKYKLINIO IR (AR) PRIEŠMOKYKLINIO UGDYMO PROGRAMAS**

 **LANKOMUMO APSKAITOS IR NELANKYMO TVARKOS APRAŠAS**

**I. BENDROSIOS NUOSTATOS**

1. Lentvario lopšelio-darželio ,,Svajonėlė” lankomumo apskaitos bei nelankymo tvarkos aprašas reglamentuoja praleistų dienų ir nelankymo apskaitos taikymo tvarką įstaigoje.
2. Tvarkos aprašu siekiama:

2.1. užtikrinti vaiko mokymąsi pagal ikimokyklinio ir priešmokyklinio ugdymo programas;

2.2. nustatyti lankomumo apskaitos kriterijus įstaigoje.

1. Aprašas galioja nuo 2019 m. rugsėjo 1 dienos, panaikinus medicininės pažymos formą Nr. 094/A „Medicininė pažyma dėl neatvykimo į darbą, darbo biržą ar ugdymo įstaigą“ (pakeitimas patvirtintas Lietuvos Respublikos sveikatos apsaugos ministro 2019 m. gegužės 14 d. įsakymu Nr. V-568), kurios negalima naudoti kaip ugdymo dienų praleidimą pateisinančio dokumento.

**II. LANKOMUMO REGISTRACIJA IR APSKAITA**

1. Vaikų lankomumo apskaitą pedagogai fiksuoja kiekvieną dieną grupės dienynuoseir Lentvario lopšelio-darželio ,,Svajonėlė” dienyne 9.00 val.
2. Tėvai (globėjai)informuoja auklėtoją telefonu/elektroniniu paštu/žinute apie vaiko neatvykimą pirmąją neatvykimo dieną iki 9.00 val..
3. Paskutinę mėnesio dieną pedagogai suregistruoja ugdymo dienų praleidimąpateisinančius dokumentus. Vadovaujantis pateiktais dokumentais paskaičiuojama vaikų lankytos dienos už kurias tėvai turi susimokėti;
4. Vadovaujantis Trakų rajono savivaldybės tarybos 2016 m. kovo 24 d. sprendimu Nr. S1-82 „Dėl atlyginimo dydžio nustatymo už vaikų, ugdomų pagal ikimokyklinio ir/ar priešmokyklinio ugdymo programas, išlaikymą Trakų rajono savivaldybės mokyklose tvarkos aprašo tvirtinimo”, tėvai (globėjai) atlyginimo už maitinimą nemoka:

7.1. Ikimokyklinio amžiaus vaikų tėvų(globėjų) kasmetinių atostogų metu, pateikus prašymą ir darbovietės pažymą;

7.2.Priešmokyklinio amžiaus vaikų atostogų metu pagal priešmokyklinio ugdymo programą;

7.3.Paskelbus ekstremalią situaciją;

7.4.Kai mokykla ar grupė uždaroma vasaros atostogų ar remonto darbų;

7.5.Dėl įvairių šeimyninių aplinkybių kiekvieną mėnesį iki 5 darbo dienų (lengvata taikoma nuo pirmosios dienos, tačiau tik už einamąjį mėnesį).

1. Apskaičiavus kasdieninį vaikų lankomumą lankymo apskaitos žiniaraštyje, paskutinę mėnesio dieną duomenys suderinami su buhalterei pasirašytinai.

**III. SKYRIUS**

**PATEISINIMĄ PATVIRTINANTYS DOKUMENTAI IR JŲPATEIKIMO TVARKA**

1. Tėvai (globėjai) užpildo pranešimo formąpirmą dieną atvykus po ligos į darželį. (priedas Nr. 1.)

10. Užpildyta pranešimo forma pateikiama grupės auklėtojui atvykus į darželį arba el. paštu.: darzelis.svajonele@gmail.com

11. Bendrosios praktikos slaugytoja įregistruoja pranešimą į registracijos formą.

12. Jeigu vaiko liga tęsiasi į kitą mėnesį, pranešimo forma turi būti pildoma paskutinę einamojo mėnesio ugdymo dieną (pateisinant einamojo mėnesio praleistas ugdymo dienas dėl ligos). Už sekančio mėnesio praleistas ugdymo dienas pildyti pranešimo formą pirmą dieną atvykus į darželį po ligos.

**IV. SKYRIUS**

**UGDYMO DIENŲ LANKOMUMO KONTROLĖ**

1. Grupių auklėtojai atsakingi už savalaikį tėvų (globėjų) informavimą, priminimą, pranešimų registravimą ir pateikimą kartu su grupės vaikų lankomumo žiniaraščiu atsakingam asmeniui, pasibaigus einamajam mėnesiui.
2. Darželio vaiko gerovės komisijos nariai bendradarbiauja su ugdytinių tėvais (globėjais, rūpintojais), teikia informaciją ir pagalba jiems rūpimais klausimais.
3. Ugdymo dienų lankomumo kontrolę vykdo darželio direktorius ir vyr. buhalteris.

**V SKYRIUS**

**BAIGIAMOSIOS NUOSTATOS**

1. Aprašas aptartas ir suderintas Lentvario vaikų lopšelio-darželio „Svajonėlė“ Mokyklos tarybos susirinkime.
2. Aprašas gali būti koreguojamas ir tikslinamas, atsižvelgiant į Trakų rajono savivaldybės tarybos sprendimus, darželio bendruomenės pastebėjimus, nuo 2020 m. sausio 1 dienos.
3. Aprašas skelbiamas darželio interneto svetainėje, adresu: [www.svajonele.lt](http://www.rudaminosdarzelis.lt)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

tėvų (globėjų) vardas, pavardė

Trakų rajono savivaldybės Lentvario lopšelio-darželio "Svajonėlė"

Direktorei

**PAŽYMA**

**DĖL VAIKO LIGOS PATEISINIMO**

20 m.mėn. d.

Pažymiu, kad mano sūnus / duktė, lankanti(s) \_\_\_\_\_\_\_\_\_\_\_\_\_\_\_ grupę, sirgo ir nelankė darželio nuo 20\_\_ m. \_\_\_\_\_\_\_\_\_ mėn. \_\_ d. iki 20\_\_ m. \_\_\_\_\_\_\_\_\_ mėn. \_\_ d.

 (parašas) (tėvų (globėjų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_